各位貪靚既絲打,出奇仔好明白指甲油同高踭鞋一樣,係唔會有「買夠」呢個concept,難怪既,好似O.P.I今次推12隻春夏新色,就以美國既新奧爾蘭做主題,周末扮靚靚搽上手指,下午去露天cafe食個tea,柔和既顏色,望到都會令人覺得舒服,係香港唔駛搭飛機就體驗到慢活,單係買個情調,已經值回票價啦!
作為Swing Jazz最出名既成市,新奧爾蘭有住一種好古樸lay back既感覺,精彩在唔需要太奢華,但一樣多姿多彩既文化!呢個係密西西比河畔既美國南部既城市,深受法國文化影響,靈氣極為深厚,所以O.P.I就將呢個氛圍翻譯成十二種繽紛得泥望落好柔和既顏色!如果你想今年春夏多d色彩,但又唔想指甲顏色太sharp同其他野撞晒,咁O.P.I呢一個新系列就岩晒你!
成個系列以紅色系為主,加上好earthy既綠色同天藍色,仲有一支好understated,好creamy唔sparkly既銀金色,比到你繽紛既視覺,但完全唔刺眼,最好既就係呢12隻色其實好適合用嚟混搭,因為選色真係好好,完全唔會撞!
出奇仔自己最鐘意佢地為新色改既英文名,好似「Let Me Bayou a Drink」同「Rich Girls & Po-Boys」都加入左一D美國南部既黑人口音,令輕鬆忘憂既感覺更加強烈!加上岩岩都講過呢12隻色亮度唔高,如果你夏天鐘意tanning,襯番火熱既古銅色既皮膚就岩晒!
O.P.I呢12隻春夏新色,而家係指定萬寧同屈臣氏有得賣喇,落去睇下,好好感受嚟自新奧爾蘭既NOLA文化啦!